Verder was die dag nog meer spesiaal gemaak deur my ma. My ma is die sterkste vrou wat ek ken en wen nou al ‘n jaar en 9 maande die stryd met alkoholisme. My hele lewe het ek klaar die besluit in my agterkop gemaak dat my ma nie by my troue gaan kan wees nie, dit is moeilik vir ‘n dogter, maar ek het geweet dit is vir die beste. Sy het bo alle omstandighede uitgestyg na onsettende harde werk en met die aanloop tot die groot dag en op die dag die grootste rol gespeel. Ons sal nooit hierdie dag saam vergeet nie.